**Tiszavasvári Város Polgármesterének**

**7/2021. (IV. 30.) önkormányzati rendelete**

**a szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló 28/2019. (IX.20.) önkormányzati rendelet módosításáról**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében, valamint a szociális igazgatásról és szociális ellátásokról szóló 1993. évi III. törvény 1. § (2) bekezdésében, 10. § (1) bekezdésében, 25. § (3) bekezdés b) pontjában, 32. § (1) bekezdés b) pontjában, 132. § (4) bekezdés g) pontjában, valamint 32. § (3) bekezdésében, 45. § (1) bekezdésében, 48. § (4) bekezdésében, valamint az 58/B. § (2) bekezdésében, 62. § (2) bekezdésében, 92. § (1) bekezdés a) pontjában és a 92. §. (2) bekezdésében kapott felhatalmazás alapján az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §** A szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló 28/2019. (IX. 20.) önkormányzati rendelet 28. § (2) bekezdése a következő 7. ponttal egészül ki

*(Tiszavasváriban a személyes gondoskodás keretébe tartozó szociális alapszolgáltatások:)*

„7. tanyagondnoki szolgáltatás”

**2. §** A szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló 28/2019. (IX. 20.) önkormányzati rendelet 28. § (4) bekezdése a következő j) ponttal egészül ki:

*(A Kornisné Liptay Elza Szociális és Gyermekjóléti Központ keretében biztosított szociális ellátások ellátási területe:)*

„j) A tanyagondnoki szolgáltatás ellátási területe: Tiszavasvári-Józsefháza településrész közigazgatási területe”

**3. §** A szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló 28/2019. (IX. 20.) önkormányzati rendelet 32. §-a helyébe a következő rendelkezés lép:

**„32. §** (1) A szociális étkeztetés igénybevétele szempontjából szociálisan rászorult az a személy, aki:

a) a 65. életévét betöltötte,

b) akinek a háziorvos által igazolt egészségi állapota olyan, hogy a betegsége jellege következtében nem képes biztosítani önmaga ellátását,

c) akinek fogyatékossága, pszichiátriai betegsége háziorvos által - a vonatkozó orvosi szakvélemények alapján – igazoltan olyan, hogy a betegsége jellege következtében nem képes biztosítani önmaga ellátását,

d) az a hajléktalan személy, aki nyilatkozatában tartózkodási helyeként a rendelet területi hatálya alá tartozó területet jelöli meg.

(2) A tanyagondnoki szolgáltatás faladatai a következők:

a) közreműködés más szociális alapszolgáltatások igénybevételében,

b) az egészségügyi ellátásokhoz való hozzájutás biztosítása,

c) lakossági szolgáltatások elérhetőségének biztosítása,

d) hivatalos ügyek intézésének segítése,

e) közreműködés az étkeztetés biztosításában a tanyagondnoki ellátás szakmai programjában meghatározott részletek alapján.”

**4. §** A szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló 28/2019. (IX. 20.) önkormányzati rendelet 9. melléklete az 1. melléklet szerint módosul.

**5. §** Ez a rendelet 2021. május 1-jén lép hatályba.

Tiszavasvári, 2021. április 29.

**Szőke Zoltán Dr. Kórik Zsuzsanna**

**polgármester jegyző**

**A rendelet kihirdetve: 2021. április 30.**

**Dr. Kórik Zsuzsanna**

**jegyző**

*1. melléklet a 7/2021. (IV. 30.) önkormányzati rendelethez*

1. A szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló 28/2019. (IX. 20.) önkormányzati rendelet 9. melléklete a következő táblázattal egészül ki:

„

|  |  |  |  |  |
| --- | --- | --- | --- | --- |
| 10. | Tanyagondnoki szolgálat | 4440 Tiszavasvári, Vasvári P. 87. | Tiszavasvári-Józsefháza településrész közigazgatási területe | térítésmentes ellátás |

”

**A szociális igazgatásról és szociális ellátásokról, valamint a személyes gondoskodást nyújtó ellátások igénybevételéről, a fizetendő térítési díjakról szóló 28/2019. (IX. 20.)** **önkormányzati rendelet módosításáról szóló 7/2021. (IV.30.) önkormányzati rendelet indokolása**

**1. Általános indokolás**

A Kornisné Liptay Elza Szociális és Gyermekjóléti Központ önkormányzati fenntartású intézmény részére 2021. május 1. napjától a Szabolcs-Szatmár-Bereg Megyei Kormányhivatal az SZ/112/00773-13/2021. számú bejegyző határozatával engedélyezte a tanyagondnoki szolgáltatás működtetését.

**2. Részletes indokolás**

**1-4. §-hoz**

A tanyagondnoki szolgáltatás megnevezése, ellátási területe, feladatai és térítésmentessége feltüntetése szükséges az önkormányzat rendeletében. A szociális igazgatásokról és szociális ellátásokról szóló 1993. évi III. tv. 115/A § alapján a tanyagondnoki szolgáltatást térítésmentesen kell biztosítani.

**5. §-hoz**

A rendelet hatályba léptetéséről rendelkezik.